Diari Oficial de la Generalitat Valenciana


Sumari del DOGV 3594, del 30-09-1999 (1999/8235)

DECRET 145/1999, de 17 de setembre, del Govern Valencià, pel qual es crea l'Institut d'Educació Secundària número 3 de Manises.
-------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/09/17/145/dof/vci/html**

### Dades del document

Número de DOGV
:   3594

Data del DOGV
:   30-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8235


Data del document
:   17-09-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Manises
    * ensenyament secundari

DECRET 145/1999, de 17 de setembre, del Govern Valencià, pel qual es crea l'Institut d'Educació Secundària número 3 de Manises. [1999/A8235]
  
Dels estudis de planificació educativa, efectuats per la Conselleria de Cultura, Educació i Ciència, es deriva la necessitat de crear a Manises un nou institut en el qual s'impartisquen els ensenyaments d'Educació Secundària establits en la Llei Orgànica 1/1990, d'Ordenació General del Sistema Educatiu.
  
L'increment de sol·licituds de llocs escolars d'Educació Secundària s'ha produït paral·lelament a la reducció de les corresponents a Educació Primària. Esta situació fa necessari reestructurar l'oferta d'ensenyament públic a Manises de tal forma que, a través de les corresponents actuacions administratives, s'obtinga la màxima rendibilitat social dels mitjans humans i materials assignats.
  
Per una banda s'ha actuat en l'oferta d'Educació Infantil i Primària a través de l'Ordre de 13 d'abril de 1999, de la Conselleria de Cultura, Educació i Ciència, per la qual es modifica el catàleg d'unitats, de llocs de treball docents i altres aspectes de determinats centres públics d'Educació Infantil, Educació Preescolar, Educació Primària i Educació Especial de la Generalitat Valenciana, publicada en el Diari Oficial de la Generalitat Valenciana de 26 d'abril. Com a conseqüència d'allò establit en esta ordre en el Col·legi Públic Ausiàs March de Manises, cessen les seues activitats amb efectes de la finalització del curs escolar 1998/1999.
  
En l'edifici escolar, anterior seu del Col·legi Públic Ausiàs March, s'establix un institut d'Educació Secundària a l'empara del que disposa l'apartat segon de la disposició addicional dèsset de la Llei Orgànica 1/1990, d'Ordenació General del Sistema Educatiu, parcialment modificada pel article 168 de la Llei 13/1996, per la qual es faculta l'estat i les comunitats autònomes perquè puguen afectar, per necessitats d'escolarització, edificis escolars de propietat municipal en els quals estiguen ubicats centres d'Educació Preescolar i Educació General Bàsica per a impartir Educació Secundària o Formació Professional. En estos supòsits continuarà sent l'administració local la titular demanial dels immobles.
  
A més a més de les actuacions sobre els immobles ha sigut necessari reassignar els llocs de treball docent dels centres de la localitat, la qual cosa s'ha dut endavant a través de l'Ordre de 5 de maig de 1999, de la Conselleria de Cultura, Educació i Ciència, per la qual es creen llocs de treball docent perquè siguen ocupats per funcionaris del cos de mestres en determinats instituts i seccions que incorporen el primer cicle d'Educació Secundària Obligatòria en el curs 1999/2000, publicada en el Diari Oficial de la Generalitat Valenciana de 21 de maig i modificada per Ordre de 7 de juny de 1999 (DOGV de 15.06.1999).
  
La creació del nou institut de Manises s'efectua per desglossament dels instituts d'Educació Secundària Rodrigo Botet i Pere Boïl, de la mateixa localitat. Els professors procedents dels centres desglossats, que estiguen destinats a una plaça en el centre de nova creació, mantindran en este centre l'antiguitat en la plaça generada en el centre d'origen, conformement a allò establit en la disposició addicional dotze del Reial Decret 2.112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents, Boletín Oficial del Estado de 6 d'octubre de 1998.
  
L'edifici escolar s'ajusta a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de règim general no universitari, i en l'Ordre de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Infantil i Primària, Educació Primària, Educació Secundària Obligatòria i Educació Secundària Completa de titularitat de la Generalitat Valenciana.
  
Per això, i conformement a allò establit en l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre del Govern Valencià, a proposta de la Conselleria de Cultura, Educació i Ciència, i després de la deliberació prèvia del Govern Valencià, en la reunió del dia 17 de setembre de 1999,
  
DECRETE
  
Article únic
  
Es crea, per afectació de les instal·lacions del Col·legi Públic Ausiàs March, codi 96324362, i desglossament dels instituts d'Educació Secundària Rodrigo Botet, codi 39621188, i Pere Boïl, codi 54251724, el següent centre docent:
  
Província: València.
  
Localitat: Manises.
  
Titular: Generalitat Valenciana.
  
Denominació: Institut d'Educació Secundària, número 3.
  
Codi: 02775630.
  
Domicili: carrer Terol, s/n.
  
Composició: 12 unitats d'Educació Secundària Obligatòria i 4 de Batxillerat.
  
Capacitat: 360 llocs escolars d'Educació Secundària Obligatòria, 140 de Batxillerat.
  
DISPOSICIÓ TRANSITÒRIA
  
Provisionalment, i mentre no es definisquen i aproven les plantilles tipus corresponents als centres d'Educació Secundària, la plantilla del centre creat estarà constituïda pels llocs de treball que determina la normativa vigent per als instituts de Batxillerat.
  
DISPOSICIÓ ADDICIONAL
  
El que s'establix en este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte les mesures que siquen necessàries per al compliment i desenrotllament d'allò establit en este decret, així com per a modificar, si cal, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 1999.
  
València, 17 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI